Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Úrad vlády Slovenskej republiky Legislatívna rada  vlády SR
Nám. slobody 1
813 70 Bratislava 1	
     

Bratislava	17.04.2001	
Číslo:	2702/2001	
Vypracoval:	JUDr. Miroslav Fíger	
Tel.:	     	

S T A N O V I S K O

k návrhu zákona, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov a menia a dopĺňajú niektoré ďalšie zákony    

Návrh zákona, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov a menia a dopĺňajú niektoré ďalšie zákony na rokovanie Legislatívnej rady vlády SR predkladá minister vnútra podľa Plánu legislatívnych úloh vlády SR na rok 2001 a uznesenia vlády č. 966/2000.
Účelom návrhu zákona je riešenie problémov, ktoré sa vyskytujú v rámci aplikácie súčasnej právnej úpravy.
Navrhovaná problematika je v primárnej legislatíve upravená v čl. 6 ods.2 Zmluvy o Európskej únii v Amsterdamskom znení a v čl. 6 Európskej dohody o pridružení medzi SR a Európskymi spoločenstvami a ich členskými štátmi. Návrh zákona sa čiastočne dotýka krátkodobých priorít vyplývajúcich z Partnerstva pre vstup a Národného programu pre prijatie acquis communautaire zameraných na reformu verejnej správy.
Návrh zákona obsahuje doložku zlučiteľnosti s právom EÚ. K doložke zlučiteľnosti ani k návrhu legislatívneho zámeru neuplatňujeme pripomienky.

JUDr. Mária Krošlákovágenerálna riaditeľka